Ptesimopsia

Ptesimopsia er en slekt av biller som hører til familien smellere (Elateridae).

Utseende 
Middelsstore, litt brede, mørkbrune smellere. Oversiden er utydelig til forholdsvis tett hårete. Fasettøynene er velutviklede. Antennene er omtrent så lange som hode + thorax og sagtakkede. Pronotum er litt lengre enn bredt, trapesformet med lysorganer ved bakhjørnene. Lysorganene på bakkroppen er ganske små eller mangler.

Larvene er slanke, litt flate, glatte med en voksaktige overflate og nokså lange hår på sidene, gulaktige på farge bortsett fra hodet som er mørkt. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Smellernes larver lever i jorda eller i død ved. Larvene i denne slekten er trolig rovdyr. Disse artene har lysorganer og kan lyse i mørket.

Utbredelse 
Artene er utbredt fra Colombia i nord til Argentina i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 
 Stammen Pyrophorini Candéze, 1859
 Slekten Ptesimopsia Costa, 1975
 Ptesimopsia brunnea Costa, 1975
 Ptesimospia candezei (Fauvel, 1861)
 Ptesimopsia elongata Costa, 1975
 Ptesimopsia gracilis Rosa, 2004
 Ptesimospia lucifuga (Curtis, 1839)
 Ptesimopsia luscinia Costa, 1975
 Ptesimospia parallela (Germar, 1841)
 Ptesimospia pyraustes (Germar, 1841)

Referanser

Eksterne lenker 
 

Smellere
Biller formelt beskrevet i 1975
Dyr formelt beskrevet av Cleide Costa